ആസാദി കാ അമൃത് മഹോത്സവിന് തുടക്കമായി നെയ്യാറ്റിന്കര: സ്വാതന്ത്ര്യത്തിന്റെ 75ാം വാര്ഷികാഘോഷങ്ങളുടെ ഭാഗമായി സംഘടിപ്പിക്കുന്ന ആസാദി കാ അമൃത് മഹോത്സവിന് നെയ്യാറ്റിന്കര നഗരസഭയില് തുടക്കമായി. ഫോര്ട്ട് വാര്ഡില് നഗരസഭ ചെയര്മാന് പി.കെ രാജ്മോഹനന്, ആരോഗ്യ സ്റ്റാന്ഡിംഗ് കമ്മിറ്റി ചെയര്മാന് ജെ. ജോസ് ഫ്രാങ്ക്ളിന് എന്നിവരുടെ നേതൃത്വത്തില് ഭവന സന്ദര്ശനം നടത്തി. വൈസ് ചെയര്പേഴ്സണ് പ്രിയാ സുരേഷ്, വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്മാന് ഡോ. എം.എ സാദത്ത്, ഹെല്ത്ത് സൂപ്പര്വൈസര് ശശികുമാര്, കോര്ഡിനേറ്റര് അശ്വതി, ശുചിത്വ അംബാസഡര് ഗിരീഷ് പരുത്തിമഠം, വാതില്പ്പടി സേവനം നടത്തുന്ന ഹരിതകര്മ്മ സേനാംഗങ്ങള്, ജനപ്രതിനിധികള്, ഉദ്യോഗസ്ഥര് എന്നിവരും ഭവനസന്ദര്ശനത്തില് പങ്കെടുത്തു. ഇന്ന് നഗരസഭയുടെ കീഴിലുള്ള മുഴുവന് ശുചിമുറികളും വൃത്തിയാക്കും. നാളെ ശുചീകരണ തൊഴിലാളികളെ ആദരിക്കും. 30 ന് ജനകീയ ശുചീകരണ യജ്ഞം. ഒക്ടോബര് ഒന്നിന് പ്ലോഗ് റണ്, എക്സിബിഷന് എന്നിവ സംഘടിപ്പിച്ചിട്ടുണ്ട്. രണ്ടിന് രാവിലെ പത്തിന് ബോധവത്കരണ ക്ലാസ് നടത്തും.